Jabarkan Istilah dari Ekuinoks dalam bahasa melayu

Ekuinoks musim bunga dan ekuinoks musim luruh: digunakan apabila hendak mengaitkan ekuinoks dengan musim. Musim di hemisfera utara sentiasa berlawanan dengan musim di hemisfera selatan (iaitu ekuinoks musim bunga di satu hemisfera bersamaan dengan ekuinoks musim luruh di hemisfera yang satu lagi), maka nama-nama ini boleh menimbulkan kemusykilan.

Ekuinoks Mac dan ekuinoks September: sebagai alternatif kepada set yang di atas tanpa kemusykilan mengenai hemisfera yang dimaksudkan. Namun begitu, istilah-istilah ini tidak cukup universal kerana bukan semua penduduk Bumi memakai takwim berasaskan suria yang mana ekuinoks jatuh pada bulan yang sama setiap tahun (contohnya, dalam takwim Ibrani ekuinoks sering berbeza tarikhnya). Istilah-istilah ini juga tidak berguna untuk planet-planet lain (contohnya, Marikh), meskipun planet-planet itu turut mengalami peralihan musim.

Tempoh suria di Asia Timur

Takwim Asia Timur tradisional membahagi setahun kepada 24 tempoh suria (). Chūnfēn (pīnyīn) atau Shunbun (Rōmaji) () ialah tempoh suria ke-4 yang bermula apabila Matahari mencapai longitud cakerawala 0° dan tamat apabila Matahari mencapai longitud 15°. Dalam erti kata lain, inilah harinya apabila Matahari berada tepat pada longitud cakerawala of 0°. Dalam takwim Gregorius, tempoh ini lazimnya bermula sekitar 20 Mac dan tamat sekitar April 5.

Qiūfēn (pīnyīn) atau Shūbun (Rōmaji) () ialah tempoh suara ke-16 yang bermula apabila Matahari mencapai longitud cakerawala 180° dan tamat apabila Matahari mencapai longitud 195°. Inilah harinya apabila Matahari berada tepat pada longitud cakerawala 180°. Mengikut takwim Gregorius, tempoh ini biasanya bermula sekitar 23 September dan tamat sekitar 8 Oktober. Aksara Cina  bermaksud bahagian, maka ekuinoks musim bunga dan ekuinoks musim luruh masing-masing menandakan pertengahan musim bunga dan musim luruh, tidak seperti dalam budaya Barat yang mana ekuinoks ini menandakan permulaan musim berkenaan.